Diari Oficial de la Generalitat Valenciana


Sumari del DOGV 7642, del 23-10-2015 (2015/8300)

Notificació de la sentència dictada en el judici verbal número 921/2011.
------------------------------------------------------------------------

### Dades del document

Número de DOGV
:   7642

Data del DOGV
:   23-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8300


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici verbal número 921/2011. [2015/8300]  
Demandant: Comunitat de Propietaris Edifici Playmon Fiesta, Bloc G, La Calle.  
Procurador: Luis Cabanes Marhuenda.  
Demandat: Akila Belhadj Mostefa i Mounir Bourghoud.  
Procurador/a: -  
Ana Isabel Galiana Lara, secretària del Jutjat de Primera Instància número 1 de Benidorm, faig saber que en les actuacions de referència, a instàncies del procurador Luis Cabanes Marhuenda, en nom i representació de la Comunitat de Propietaris Edifici Playmon Fiesta, Bloc G, La Calle, contra Akila Belhadj Mostefa i Mounir Bourghoud, ha sigut dictada la sentència l'encapçalament i la part dispositiva de la qual són, literalment, així:  
  
«Sentència número 000210/2014  
Benidorm, 23 de juny de 2014  
José Luis Fortea Gorbe, magistrat jutge titular del Jutjat de Primera Instància número 1 dels de Benidorm i partit, he vist les actuacions de referència, seguides amb el número 921/2011-N i, en nom del rei, dicte aquesta resolució amb fonaments en els següents:  
[...]  
Dispositiva  
Primer. Estime en la part substancial la demanda interposada per la Comunitat de Propietaris Playmon Fiesta, Bloc G, La Calle, que compareix representada pel procurador el senyor Cabanes Marhuena, i condemne la part demandada Akila Belhadj Mostefa i Mounir Bourghoud, conjuntament i solidàriament, a pagar a l'actora la quantitat de tres mil set-cents quaranta-cinc euros, seixanta-tres cèntims (3.745,63 ?), import del deute per despeses comunes amb la comunitat de propietaris, fins a desembre de 2012, i els interessos legals des de la interpel·lació judicial, que s'incrementaran en dos punts des de la data d'aquesta resolució (art. 576 LEC) i fins a fer-ne el pagament complet.  
  
Segon. Impose les costes a la part demandada.  
Expediu un testimoniatge i uniu-lo a les actuacions, i incloeu-ne l'original en el llibre de sentències.  
Notifiqueu aquesta resolució a les parts personades en el termini dels cincs dies següents al de la data d'aquesta, i feu-los saber que no és ferma, ja que s'hi pot interposar un recurs d'apel·lació per a l'Audiència Provincial d'Alacant per mitjà d'un escrit en el qual s'esmente la resolució apel·lada, amb la indicació dels pronunciaments que s'impugnen, i que continga les al·legacions en què fonamenta la impugnació (art. 458 LEC). Serà requisit per a l'admissió del recurs haver pagat les quantitats degudes (art. 449.4 LEC).  
  
Igualment, es fa saber a les parts que per a la interposició del recurs d'apel·lació abans esmentat, a més, cal consignar en el compte d'aquest jutjat el dipòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b), en la quantia de 50 euros, així com la liquidació de la taxa que siga procedent per aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de Justícia i de l'Institut Nacional de Toxicologia i Ciències Forenses (BOE 280, 21.11.2012).  
  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 dels de Benidorm i partit.  
Publicació. La sentència anterior ha sigut donada, llegida i publicada pel magistrat jutge que la subscriu, mentre celebrava audiència pública en el dia de hui. En done fe.»  
I perquè servisca de notificació als demandats rebels, Akila Belhadj Mostefa i Mounir Bourghoud, expedisc aquest edicte.  
  
Benidorm, 9 de setembre de 2015.- La secretària judicial: Ana Isabel Galiana Lara.